35. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 388 της 16/25 Αυγ.1988 (ΦΕΚ Α΄ 182) (Διόρθ. Σφαλμάτων στο ΦΕΚ Α΄  234/21.10.88 και στο ΦΕΚ Α΄  244/8.11.88) Οργανισμός του Ταμείου Επικουρικής Ασφάλισης Υπαλλήλων Εμπορικών Καταστημάτων (ΤΕΑΥΕΚ). Καταργήθηκε από το άρθρ. 8 Π.Δ. 357/15-23 Οκτ. 1998 (ΦΕΚ Α΄ 239), κατωτ. αριθ. 51. Σελ.402,12(δ) Τεύχος 1323 Σελ. 90 36. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. 113/798 της 31 Μαρτ./12  Απρ.1989 (ΦΕΚ Β΄ 251) Αύξηση των συντάξεων που καταβάλλει το Ταμείο Επικουρικής Ασφαλίσεως Υπαλλήλων Εμπορικών Καταστημάτων. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και ετέρων τινών διατάξεων». 2.Τις διατάξεις των άρθρ.2, 3, παρ. 1 εδάφ. στ΄, 24 παρ. 1 και παρ. 2 εδάφ. γ΄, 26 παρ. 1 και 27 παρ. 1 εδάφ. δ΄ του Νόμ. 1558/85 (ΦΕΚ 137/Α/26.7.85) «Κυβέρνηση και Κυβερνητικά Όργανα». 3.Τις διατάξεις του άρθρ. 7 του Νόμ. 1275/82 (ΦΕΚ 100/Α/82). 4.Την 904/30.11.88 κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων (ΦΕΚ 863/Β/30.11.88). 5.Τη γνώμη του Δ.Σ. του Ταμείου Επικουρικής Ασφαλίσεως Υπαλλήλων Εμπορικών Καταστημάτων που ελήφθη στην 3371/89 συνεδρίασή του, αποφασίζουμε: 1.Αυξάνονται από 1.1.1989 οι καταβαλλόμενες συντάξεις, χωρίς τα οικογενειακά επιδόματα, από το Ταμείο Επικουρικής Ασφαλίσεως Υπαλλήλων Εμπορικών Καταστημάτων, στους συνταξιούχους των οποίων η έναρξη συνταξιοδότησης εμπίπτει στο μέχρι 31.12.1988 χρονικό διάστημα ως εξής: α)Οι συντάξεις γήρατος και αναπηρίας αυξάνονται κατά 3.500 δρχ, μηνιαίως. β)Οι συντάξεις λόγω θανάτου αυξάνονται κατά 3.000 δρχ. μηνιαίως. 2.Των πιο πάνω αυξήσεων θα δικαιωθούν και οι ασφαλισμένοι που υπέβαλαν αίτηση συνταξιοδότησης μέχρι και την 31.12.1988. 3.(Αντικαθίσταται η παρ. 6 άρθρ. 9 του Κανονισμού Παροχών, ανωτ. αριθ. 9). 37. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 113/1384 της 14/16 Ιουν.1989 (ΦΕΚ Β΄ 499) Αύξηση του υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων χορηγουμένου επιδόματος φυματίωσης. (Αυξάνεται σε 4.000 δρχ. μηνιαίως από 1.1. 1989). 39.Η.δ.33-35 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 39.Η.δ.36-39 38. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 113/637 της 9/14 Μαΐου 1990 (ΦΕΚ Β΄ 320) Αύξηση των συντάξεων που καταβάλλει το Ταμείο Επικουρικής Ασφάλισης Υπαλλήλων Εμπορικών Καταστημάτων. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τις διατάξεις του Π.Δ. 105/1988 (ΦΕΚ 46/Α/ 1988). 3.Τις διατάξεις του άρθρ. 7 του Νόμ. 1275/82 (ΦΕΚ 100/Α/1982). 4.Την απόφαση 3418/19.2.90 του Δ.Σ. του Ταμείου Επικουρικής Ασφάλισης Υπαλλήλων Εμπορικών Καταστημάτων, αποφασίζουμε: 1.Αυξάνονται από 1.1.1990 οι καταβαλλόμενες συντάξεις χωρίς τα οικογενειακά επιδόματα, από το Ταμείο Επικουρικής Ασφαλίσεως Υπαλλήλων Εμπορικών Καταστημάτων, στους συνταξιούχους των οποίων η έναρξη συνταξιοδότησης εμπίπτει στο μέχρι 31.12.1989 χρονικό διάστημα ως εξής: α)Οι συντάξεις γήρατος και αναπηρίας των συνταξιούχων με έναρξη συνταξιοδότησης 1)μέχρι 30.6.81 κατά 5.000 δρχ. μηνιαίως και 2)από 1.7.81 μέχρι 31.12.89, για ποσά από 22.001 μέχρι 35.000 δρχ. κατά 4.500 δρχ. μηνιαίως και για ποσά από 35.001 και πάνω κατά 3.000 δρχ. μηνιαίως. β)Οι συντάξεις λόγω θανάτου αυξάνονται κατά 3.000 δρχ. μηνιαίως. 2.(Αντικαθίσταται η παρ. 6 άρθρ. 9 του Κανονισμού Παροχών, ανωτ. αριθ. 9). 39. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 113/1723 της 5 Οκτ./7 Νοεμ. 1990 (ΦΕΚ Β΄ 698) Αύξηση του χορηγούμενου από το Ταμείο Επικουρικής Ασφάλισης Υπαλλήλων Εμπορικών Καταστημάτων επιδόματος φυματίωσης. (Αντί για τη σελ.402,13) Σελ.402,13(α) Τεύχος 1203-Σελ.43

[Source: greek_legal_code_raptarchis | Tokens: 3710]